CELEX: 32020D2027
Language: sl
Date: 2020-12-07 00:00:00
Title: Sklep Sveta (EU) 2020/2027 z dne 7. decembra 2020 o stališču, ki se v imenu Evropske unije zastopa v Pridružitvenem svetu EU-Srednja Amerika glede sprememb Dodatka 2 k Prilogi II in uvedbe pojasnjevalnih opomb k členom 15, 16, 19, 20 in 30 Priloge II k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani, in o razveljavitvi sklepov (EU) 2016/1001 in (EU) 2016/1336

11.12.2020   
               
               
                  SL
               
               
                  Uradni list Evropske unije
               
               
                  L 419/18
               
            
         SKLEP SVETA (EU) 2020/2027
         z dne 7. decembra 2020
         o stališču, ki se v imenu Evropske unije zastopa v Pridružitvenem svetu EU-Srednja Amerika glede sprememb Dodatka 2 k Prilogi II in uvedbe pojasnjevalnih opomb k členom 15, 16, 19, 20 in 30 Priloge II k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani, in o razveljavitvi sklepov (EU) 2016/1001 in (EU) 2016/1336
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je Sporazum o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (v nadaljnjem besedilu: Sporazum) podpisala v skladu s Sklepom Sveta 2012/734/EU (1). Na podlagi člena 353(4) Sporazuma se del IV Sporazuma začasno uporablja od 1. avgusta 2013 med Unijo in Nikaragvo, Hondurasom ter Panamo, od 1. oktobra 2013 med Unijo in Salvadorjem ter Kostariko, od 1. decembra 2013 pa med Unijo in Gvatemalo.
                  
               
                     (2)
                  
                  
                     Na podlagi člena 36 Priloge II k Sporazumu, ki zadeva opredelitev pojma „izdelki s poreklom“ in načine upravnega sodelovanja, se lahko Pridružitveni svet, ustanovljen s členom 4 Sporazuma, odloči za spremembe določb Dodatkov k Prilogi II. Na podlagi člena 37 Priloge II k Sporazumu lahko Pridružitveni svet odobri pojasnjevalne opombe v zvezi z razlago, uporabo in upravljanjem Priloge II.
                  
               
                     (3)
                  
                  
                     Pridružitveni svet naj bi sprejel sklep o spremembi Dodatka 2 (Seznam obdelav ali predelav, ki jih je treba opraviti na materialih brez porekla, da bi lahko izdelani izdelek pridobil status blaga s poreklom) k Prilogi II, ki temelji na harmoniziranem sistemu (HS) 2007, da se pravila o poreklu za določene izdelke uskladijo s posodobljenim HS, kot se uporablja od leta 2017. Takšna uskladitev vključuje spremembe pravil za določene izdelke iz Dodatka 2, ki so bile uvedene s HS 2012, in nebistvene spremembe za HS 2017. Zaradi jasnosti in ob upoštevanju števila sprememb, ki jih je treba vnesti v Dodatek 2, bi bilo treba navedeni dodatek nadomestiti v celoti.
                  
               
                     (4)
                  
                  
                     Pridružitveni svet naj bi sprejel tudi sklep o uvedbi pojasnjevalnih opomb k členom 15, 16, 19, 20 in 30 Priloge II k Sporazumu za zagotovitev preglednosti in enotnosti pri uporabi pravil o poreklu v zvezi s potrdilom o gibanju blaga EUR.1, izjavami na računu, pooblaščenimi izvozniki in preverjanjem dokazil o poreklu.
                  
               
                     (5)
                  
                  
                     Pričakuje se, da naj bi Pridružitveni svet oba sklepa sprejel pred koncem leta 2021.
                  
               
                     (6)
                  
                  
                     Primerno je, da se določi stališče, ki se v imenu Unije zastopa v Pridružitvenem svetu, saj bosta oba sklepa Pridružitvenega sveta v Uniji imela pravni učinek.
                  
               
                     (7)
                  
                  
                     Prav tako je primerno razveljaviti sklepa Sveta (EU) 2016/1001 (2) in (EU) 2016/1336 (3), ki določata stališča, ki se v imenu Unije zastopajo glede aktov, ki jih Pridružitveni svet ne bo več sprejel.
                  
               
                     (8)
                  
                  
                     Stališče Unije v okviru Pridružitvenega sveta bi zato moralo temeljiti na dveh osnutkih sklepov Pridružitvenega sveta –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Pridružitvenem svetu glede sprememb Dodatka 2 k Prilogi II in uvedbe pojasnjevalnih opomb k členom 15, 16, 19, 20 in 30 Priloge II k Sporazumu, temelji na dveh osnutkih sklepov Pridružitvenega sveta (4).
         
         
            Člen 2
            Sklepa (EU) 2016/1001 in (EU) 2016/1336 se razveljavita.
         
         
            Člen 3
            Ko bosta sprejeta, se oba sklepa Pridružitvenega sveta iz člena 1 objavita v Uradnem listu Evropske unije.
         
         
            Člen 4
            Ta sklep začne veljati na dan sprejetja.
            Ta sklep preneha veljati 31. decembra 2021.
         
         
            V Bruslju, 7. decembra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  Sklep Sveta 2012/734/EU z dne 25. junija 2012 o podpisu Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani in o začasni uporabi dela IV Sporazuma glede trgovinskih zadev (UL L 346, 15.12.2012, str. 1).
         
            (2)  Sklep Sveta (EU) 2016/1001 z dne 20. junija 2016 o stališču, ki se sprejme v imenu Evropske unije v Pridružitvenem svetu EU-Srednja Amerika glede pojasnjevalnih opomb k členu 15 Priloge II k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (UL L 164, 22.6.2016, str. 15).
         
            (3)  Sklep Sveta (EU) 2016/1336 z dne 18. julija 2016 o stališču, ki se zavzame v imenu Evropske unije v Pridružitvenem svetu EU-Srednja Amerika glede nadomestitve Dodatka 2 k Prilogi II k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (UL L 212, 5.8.2016, str. 8).
         
            (4)  Glej dokumenta ST 11697/20 in ST 11699/20 na http://register.consilium.europa.eu.